**Mjesec hrvatske knjige 2014.**



**Pobjednica iz školske  knjižnice Kristina Skorupa, 6.r.**

**Pobjednica iz Gradske knjižnice Anamarija Pavičić, 7.r.**

Više o kvizu možete pročitati na stranicama Knjižnica grada Zagreba:

<http://www.kgz.hr/?id=1621>

**11.studeni  2014. Dan hrvatskih knjižnica**

Hrvatsko knjižničarsko društvo ustanovilo je Dan hrvatskih knjižnica 11. studenoga, na dan donošenja prvoga hrvatskog zakona o knjižnicama, s ciljem bolje vidljivosti i prepoznatljivosti knjižnica i knjižničnih aktivnosti u javnosti, upoznavanja s mnogostrukim i važnim poslanjem i ulogom knjižnica u informiranju, obrazovanju i kulturi pojedinaca i zajednice u cjelini te razgradnje stereotipnih predodžbi o knjižnicama i knjižničarima.

Tim povodom i povodom Mjeseca hrvatske knjige petaši su posjetili Gradsku knjižnicu Pakrac, u kojoj im je ravnateljica Monika Lucić Fider pričala o radu knjižnice, katalozima, utvrdili su pravila ponašanja, prošetali se knjižnicom, prelistali knjige na dječjem odjelu i Pakački vjesnik iz  zavičajne zbirke knjižnice.

Tema je ovogodišnjeg Mjeseca hrvatske knjige **ljubav**, pa je školska knjižničarka izrezala srca iz papira na koja su učenici zapisivali riječi kojih se prvih sjete na spomen ljubavi. S Balogovom  zbirkom pjesama Ljubav za početnike učenici su se upoznali čitajući pjesme naglas i pripremljenom prezentacijom o našem najnagrađivanijem pjesniku koji nas je ovaj mjesec i napustio.





                

***Susret s ilustratorom Davorom Schunkom u***

***Gradskoj knjižnici Pakrac, 3.11.2014.***

******

Učenici 3.b razreda učili su o stripu u zanimljivoj radionici stripa

duhovitog ilustratora Davora Scunka.

U skoro dvosatnom druženju učenici su slušali o nastanku i dijelovima stripa i tzv. geg stripu. Zajednički su smišljali priču-sinopsis koju su kasnije trebali izraditi u obliku stripa od šest kadrova.

**USPON  U  PISMENOST**

Učenici 4.c i učiteljica već od Međunarodnog dana pismenosti , na poticaj Hrvatskog čitateljskog društva, svakodnevno rade na mini-projektima, čitaju i bave se pismenošću.

Pročitali su knjigu Ante Gardaša Ljubičasti planet i značajne obljetnice u rujnu i listopadu prigodno obilježili. Na  web str. njihovog razreda možete vidjeti dio onoga što su izradili.

http://os-brace-radica-pakrac.skole.hr/nastava/razredna/1\_c

U okviru projekta Povijest pisma i knjige za 4.c razred,

učenici su  istraživali  povijest pisma, materijala  i pribora za pisanje u enciklopedijama,

slušali o pisarima, početcima tiskanja knjiga u Kini, a zatim i u Europi.
Danas, 4.11.2014.  učenici  su bili tiskari.

Otisnuli su  odabrano slovo tzv. krumpir-tiskom na papir.



